نیکا شاکەرەمی

نیکا شاکەرەمی (؛ ٢ی تشرینی یەکەمی ٢٠٠٥ – ٢٠ی ئەیلوولی ٢٠٢٢) کچێکی خۆپیشاندەری بەشدار لە خۆپیشاندانەکانی ٢٠٢٢ی ئێراندا بوو کە لەلایەن ھێزە ئەمنییەکانی کۆماری ئیسلامییەوە کوژرا.https://www.theguardian.com/global-development/2022/oct/07/another-teenage-girl-dead-at-hands-of-irans-security-forces-reports-claim ئەو لە درێژەی خۆپیشاندانەکان لە ٢٠ی ئەیلوول، لەو کاتە کە لە ئاخرین پەیوەندیی تەلەفۆنیدا گوتبووی ھێزەکان بەدوایدا کەوتوون، لە شەقامی کشاوەرزی تاران ونبوو. تەرمی ئازارپێگەیشتووی نیکا، دوای ١٠ ڕۆژان لە کەھریزەک لەلایەن خێزانەکەیەوە ناسرایەوە. دواتر تەرمەکەی لەلایەن ھێزە ئەمنییەکانەوە ڕفێندرا و بەشێوەیەکی نھێنی بەخاکسپێردرا.

ھەندێک سەرچاوەی متمانەپێکراو ئەگەری دەستدرێژیی سێکسیی ھێزە ئەمنییەکانی کۆماری ئیسلامی ئێرانیان بۆ سەر نیکا شاکەرەمی بڵاوکردووەتەوە.

 ژیاننامە 
نیکا شاکەرەمی لە ٢ی تشرینی یەکەمی ٢٠٠٥ لە پارێزگای لوڕستان لەدایکبوو. تەنیا ھەندێک لەبارەی پێشینەی نیکاوە زانیاری لەبەردەستە. ئەو پەیوەندیی خێزانی لەگەڵ خوڕەماوە لە باشووری ڕۆژاوای ئێراندا ھەبووە، شارەکە زێدی باوکی بووە. ئەو منداڵی دووەمی خێزانەکەی بوو. ئەو لەگەڵ خوشکی دایکی لە تاران، پایتەختی ئێران دەژیا و لە کافتریایەکدا کاری دەکرد. ئەو لەدوای مردنی باوکییەوە ڕووی لە تاران کردبوو. دەگوترێت شاکەرەمی زۆر حەزی لە نیگارکێشی بووە.

 سەرچاوەکان 

پۆل:لەدایکبووانی ٢٠٠٥
پۆل:مردووانی ٢٠٢٢
پۆل:خەڵکی خوڕەماوە
پۆل:لوڕ
پۆل:مێژووی کۆماری ئیسلامی ئێران
پۆل:خۆپیشاندانەکانی ٢٠٢٢ی ئێران
پۆل:دەستبەسەرکراوانی خۆپیشاندانەکانی ٢٠٢٢ی ئێران